Koregidoras
Koregidoras (angl. Corregidor) – sala Filipinuose, Manilos įlankos žiotyse. Sala buožgalvio formos. Uodega nukreipta į rytus, galva – kalva stačiais šlaitais ir plokčšia viršūne, nukreipta į jūrą. Kartu su Caballo salele iš dalies užtveria kelią į Manilos įlanką ir anksčiau buvo svarbus gynybinis punktas. Ilgis – 6 km. Plotis – 2,4 km. Plotas – 9 km². Geologiškai, Koregidoras su Caballo yra Koregidoro kalderos dalis, ugnikalnio, paskutinį kartą išsiveržusio prieš ~1 mln. m., liekanos.